**Kimi Matiass Reikenens** (somu: *Kimi Matias Räikkönen*; dzimis 1979. gada 17. oktobrī Espo, Somijā) ir somu autosportists, pazīstams kā Formula 1 pilots un 2007. gada F1 čempions. Kopš 2019. gada sezonas brauc *Alfa Romeo* komandas sastāvā. No 2009. līdz 2011. gadam viņš piedalījās WRC autorallija čempionātā.

F1 karjeru Reikenens sāka 2001. sezonā, startējot *Sauber* komandā, lai gan pirms tam bija startējis tikai junioru klases sacīkstēs. 2002. gadā pievienojās *McLaren* komandai, kuras sastāvā aizvadīja 4 sezonas, divās no kurām (2003. 2005.) kopvērtējumā finišēja otrais. 2007. gadā Reikenens pievienojās *Ferrari* komandai un kļuva par labāk atalgoto motosportistu pasaulē — sezonā saņemot 51 miljonu dolāru. Savā pirmajā sezonā *Ferrari* sastāvā Reikenens izcīnīja pasaules čempiona titulu, par vienu punktu apsteidzot Hamiltonu un Alonso. Pēc trijām sezonām 2009. gada sezonas beigās Reikenens paziņoja, ka viņam nav kontrakta ne ar vienu ar F1 komandu un viņš šo sportu pamet. Nākamos divus gadus Reikenens piedalījās gan rallijā, gan NASCAR sacīkstēs, kurās neizcēlās ar sasniegumiem. 2012. gada beigās Reikenens paziņoja, ka atgriežas F1, noslēdzot divu gadu līgumu ar *Lotus*. 2013. gada 11. septembrī *Ferrari* noslēdza divu gadu līgumu ar Reikenenu. Vēlāk līgums tika pagarināts līdz 2018. gada sezonas beigām. *Ferrari* sastāvā Reikenens izcīnīja 26 pjedestālus, kā arī 1 uzvaru — 2018. gada ASV *Grand Prix*, 113 sacīkstes pēc viņa pēdējās uzvaras. Pēc 2018. gada sezonas Reikenens [ameta *Ferrari* un pārgāja uz *Alfa Romeo*. 2021. gada 1. septembrī Reikenens paziņoja par Formula 1 karjeras beigām pēc 2021. gada sezonas.

Karjera
-------

### Karjeras sākums (līdz 2000)

Reikenens veiksmīgi piedalījās dažādās kartinga sacīkstēs jau no 10 gadu vecuma. Pirmo reizi sacīkstēs ārpus Somijas startēja 15 gadu vecumā Monako. Sacīkšu laukumā viņam kartam salūza stūre, tomēr viņš sacīkstes turpināja. Nākamajās sacīkstes Monako viņa karts tika izsviests ārpus trases drošības nožogojuma, taču Kimi turpināja braukt ārpus trases, līdz beidzās ceļš, tad iecēla savu kartu atpakaļ trasē un turpināja sacīkstes; lai gan komanda domāja, ka Kimi ir izstājies, viņš spēja noķert pārējos braucējus un sacīksti pabeidza trešais. 1998. gadā Reikenens izcīnīja uzvaru kartingā ziemeļvalstu čempionātā Norvēģijā. 1999. gadā viņš pabeidza "European Formula Super A" čempionātu kā otrais labākais. 20 gadu vecumā viņš uzvarēja "British Formula Renault" ziemas čempionātā, 2000. gadā izcīnīja septiņas uzvaras desmit "Formula Renault UK" čempionātā. 23 Formula Renault klases sacīkstēs Reikenens ir izcīnījis 13 uzvaras.

### *Sauber* (2001)

Kimi Reikenens ienāca Formula 1 no Formula Renault, kad, ņemot vērā Kimi sasniegumus, Pēteris Zaubers deva iespēju testēt *Sauber* formulu 2000. gada septembrī Mugello trasē. Pēc papildu testiem Heresā un Barselonā Zaubers noslēdza līgumu ar Reikenenu. Viņa pirmais starts šajā čempionātā, 2001. gada Austrālijas *Grand Prix*, bija tikai 24. autosacensības visā viņa karjerā. Reikenena mazā autosporta pieredze izraisīja kritiku (ieskaitot FIA prezidentu Maksu Mosliju) par to, ka tik nepieredzējušam sportistam tiek dota iespēja F1, taču Reikenenam tika piešķirta F1 Superlicence, kas atļāva startus F1. Savā pirmajā F1 sacīkstē Kimi izcīnīja 1 punktu, finišējot sestajā vietā. Kopumā Reikenens 2001. gada sezonā izcīnīja 9 punktus, kopā ar komandas biedru Heidfeldu izcīnot *Sauber* komandai ceturto vietu konstruktoru kopvērtējumā — tobrīd labāko *Sauber* komandas sasniegumu.

### *McLaren* (2002—2006)

Savā debijas sezonā Reikenens atstāja pietiekami labu iespaidu uz "McLaren" vadību, un tā noslēdza līgumu ar Reikenenu, aizstājot F1 pametušo Reikenena tautieti Hekinenu.

#### 2002

Savā debijas sacīkstē 2002. gada Austrālijas *Grand Prix* izcīņā Reikenens ieguva trešo vietu. Lai gan sezonas laikā bieži pievīla "Mercedes" dzinējs, Reikenens ieguva 24 punktus un četras reizes arī kāpa uz pjedestāla, taču ne uz augstākā pakāpiena. Vistuvāk pirmajai uzvarai Kimi bija Francijas *Grand Prix* izcīņā, taču Alana Makniša dzinēja avārijas atstātās eļļas dēļ izslīdēja no trases un finišēja otrais. Sezonu Reikenens pabeidza sestais, tūlīt aiz sava komandas biedra Kulthārda, par abiem nodrošinot *McLaren* komandai drošu trešo vietu konstruktoru kopvērtējumā. 

Reikenens 2002. gada ASV *Grand Prix*
#### 2003

2003. gada sezona iesākās neveiksmīgi, jo 2003. gada Austrālijas *Grand Prix* izcīņai Reikenes bija spiests kvalificēties rezerves mašīnā un, lai gan sacīkstē izvirzījās vadībā, elektronikas kļūdas dēļ pārsniedza ātrumu boksu celiņā, un saņēma sodu, pabeidzot sacīksti trešajā vietā. 2003. gada Malaizijas *Grand Prix* izcīņā, startējot no septītās vietas, Reikenens beidzot izcīnīja savu pirmo uzvaru F1 posmā. Nākamajā posmā, Brazīlijā, Reikenens tika pasludināts par uzvarētāju pēc tam, kad sacīkste tika pārtraukta 55. aplī, jo pēc noteikumiem šādā situācijā par sacīkstes iznākumu pieņem braucēju kārtību divus apļus pirms beigām (53. aplis), taču pēc nedēļas noskaidrojās, ka Fizikella jau bija uzsācis 56. apli, tātad vērā tika ņemti 54. apļa rezultāti, līdz ar to uzvara tika piešķirta Fizikellam, atstājot Reikenenu otrajā vietā. Sezonai turpinoties, *McLaren* sāka zaudēt tehniskajā ziņā, jo vēl aizvien izmantoja iepriekšējās sezonas šasiju, tomēr Kimi izcīnīja otro vietu Imolā. 2003. gada Spānijas *Grand Prix* izcīņā Reikenens startēja pēdējais un pēc avārijas ar Piconiju izstājās. Austrijā, cīnoties ar kārtējo dzinēja problēmu, Reikenens veiksmīgi aizstāvēja otro vietu no Barikello uzbrukumiem. Monako posmā Reikenens no pirmās vietas ieguvēja, Huana Pablo Montoijas, atpalika vien par sekundi. Kanādā kvalifikācijā pieļautās kļūdas dēļ Kimi startēja no boksu celiņa, taču pabeidza sacīksti salīdzinoši augstajā sestajā vietā. Eiropas lielās balvas izcīņa pēc *pole position* izcīnīšanas beidzās 25. aplī ar dzinēja avāriju. Nākamajos posmos Reikenens cīkstējās ar Šūmaheru: Francijā finišēja ceturtais aiz Šūmahera, bet Lielbritānijā trešais — tieši priekšā Šūmaheram, mazliet atgūstot zaudētos punktus.

Reikenens 2003. gada Francijas *Grand Prix*
Vācijā pēc avārijas pirmajā pagriezienā ar Ralfu Šūmaheru un Barikello izstājās, taču nākamajā, Ungārijas posmā, ieguva otro vietu. Pirms 2003. gada Itālijas *Grand Prix* posma FIA saņēma ziņas no *McLaren* konkurentiem — *Ferarri* komandas —, ka *McLaren* izmantotās Michellin riepas neatbilstot tehniskajiem noteikumiem; Michellin piegādāja jaunas, šaurākas, riepas, kurām nebija tāda pārsvara pār konkurējošajām Bridgestone riepām. Papildu problēmas sagādāja arī *McLaren* paziņojums, ka komandas jaunais šasijas modelis tā arī netiks izmantots sacīkstēs, turpinot izmantot mazliet uzlabotu 2002. gada modeli MP4-18. Reikenens izcīnīja pirmo starta vietu ASV posmā, taču uzvarēja Šūmahers. Pirms pēdējā posma, 2003. gada Japānas *Grand Prix*, Šūmaheram bija nepieciešams tikai viens punkts, lai iegūtu uzvaru kopvērtējumā, bet Reikenenam derēja tikai uzvara ar nosacījumu, ka Šūmahers neizcīna nevienu punktu. Sacīkstē Kimi finišēja otrais un Šūmahers sacīksti pabeidza punktos; tādējādi kopvērtējumā Reikenens zaudēja Šūmaheram tikai divus punktus un ieguva otro vietu. Arī konstruktoru kausā *McLaren* par pāris punktiem atpalika no *Williams* komandas.

#### 2004

Sezonas pirmajos septiņos posmos Reikenens ieguva tikai vienu punktu, McLaren formulas un it īpaši Mercedes dzinēja problēmu dēļ viņš pabeidza tikai divas no pirmajām septiņām sacīkstēm. Kanādā Reikenens, neskatoties uz 5 boksu apmeklējumiem, pēc konkurentu diskvalifikācijām tika klasificēts kā piektais, nākamajā, ASV, sestais. Uz nākamo posmu Francijā, McLaren komanda sagatavoja jaunu formulas MP-19B modeli, taču Reikenens finišēja septītais. Silverstonā Reikenens beidzot izcīnīja pirmo starta vietu, taču finišēja otrais, aiz Šūmahera. Pēc uzlabotā snieguma ar atjaunināto formulu Vācijas posmā pēc labas kvalifikācijas un starta 13. aplī sabojāja savu aizmugurējo antispārnu. Ungārijas posmā pēc starta no 10. pozīcijas atkal 13. aplī Reikenens izstājās. Beļģijā Reikenens atkal kvalificējās 10. vietā, taču jau 11. aplī izvirzījās līderpozīcija un noturēja pirmo vietu līdz beigām sagādājot McLaren komandai pirmo (un vienīgo) uzvaru 2004. gada sezonā. Itālijas posmā jau atkal 13. aplī Reikenens izstājās elektrosistēmas problēmu dēļ. Ķīnā Reikenens finišēja trešais un sezonas pēdējā posmā, Brazīlijā, pēc sīvas cīņas ar Montoiju finišēja otrais. Neskatoties uz pagalam neveiksmīgu sezonu, Reikenens tik un tā tika uzskatīts par uzlecošu zvaigzni F1 pasaulē līdzās BAR pilotam Batonam, Renault Alonso un Reikenena nākamo komandas biedru 2005. gada sezonā — Montoiju.

### *Ferrari* (2007—2009)

2007. gadā Reikenens ieradās *Ferrari* komandā un savā pirmajā sezonā ar viņiem izcīnīja titulu. Lai gan divas sacīkstes pirms čempionāta beigām tas šķita maz ticams (bija jāsadeldē 17 punktu pārsvars, bet vienas sacīkstes laikā varēja iegūt ne vairāk par 10 punktiem), viņam tas izdevās.

2008. gada sezonas pirmajā sacīkstē Reikenenu vajāja dažādas neveiksmes, sākot ar tehniskām problēmām kvalifikācijā un beidzot ar izstāšanos sacīkstē pēc vairākiem incidentiem. Tā kā tikai seši piloti tika klasificēti un Reikenens bija priekšpēdējais, kurš izstājās, viņš ieguva vienu punktu, tomēr jau nākamajā sacīkstē viņš izcīnīja uzvaru un uzsāka cīņu par titulu. Šo cīņu viņš beidza Japānas *Grand Prix*, tomēr saglabāja izredzes kļūt par vicečempionu. Sezonas pēdējā sacīkstē, Brazīlijas *Grand Prix*, pilots finišēja trešais, iegūstot trešo vietu arī sezonas kopvērtējumā.

2009. gadā Reikenens pirmajās trīs sacīkstēs punktus neguva. Bahreinas *Grand Prix* viņš bija sestais, bet pēc divām sacīkstēm (Monako *Grand Prix*) pirmoreiz sezonā kāpa uz pjedestāla. Sezonas vidū, Beļģijas *Grand Prix*, viņš izcīnīja pirmo uzvaru vairāk nekā gada laikā. Japānas *Grand Prix* nedēļas nogalē tika paziņots, ka *Ferrari* lauzīs līgumu ar Reikenenu un nākamajā sezonā viņa vietā brauks Alonso. Lai arī tika baumots par to, ka Reikenens varētu pievienoties kādai citai komandai, 18. novembrī viņa menedžeris kādā intervijā atzina, ka Reikenens 2010. gada sezonā nepiedalīsies.

### *Lotus* (2012—2013)


Divas F1 sezonas izlaidis, Kimi Reikenens 2012. gada sezonā atgriezās Formula 1, un startēja *Lotus* komandas sastāvā kopā ar Romēnu Grožānu. Viņš vairākas reizes bija uz pjedestāla un sezonas izskaņā uzvarēja Abū Dabī Grand Prix. Kopvērtējumā viņš palika 3. vietā, pēc Fetela un Alonso. Viņa pārstāvētā *Lotus* komanda sezonas kopvērtējumā ierindojās 4. vietā.

Arī 2013. gada sezonā Kimi turpināja startēt *Lotus* komandas sastāvā un jau pirmajā posmā, Austrālijas *Grand Prix*, viņš guva uzvaru.

### *Ferrari* (2014—)


2013. gada 11. septembrī *Ferrari* noslēdza līgumu ar Reikenenu, kopš 2014. gada sezonas Kimi startē *Ferrari* komandas sastāvā un kopš 2015. gada sezonas viņa komandas biedrs ir četrkārtējais pasaules čempions Sebastiāns Fetels.

Formula 1 rezultāti
-------------------

| Apzīmējumi |
| --- |
| Krāsa | Rezultāts (saīsinājums) |
| Zelts | Uzvarētājs |
| Sudrabs | 2. vieta |
| Bronza | 3. vieta |
| Zaļš | Finišs punktos |
| Zils | Finišs bez punktiem Finišējis, bet nav klasificēts (NC) |
| Violets | Nefinišējis (Izst) |
| Sarkans | Nekvalificējās (NK)Nekvalificējās kvalificikācijai (NPK) |
| Melns | Diskvalificēts (DK) |
| Balts | Nestartēja (NS) |
| Gaiši zils | Piedalījās tikai treniņbraucienos (TR) |
| Piektdienas testu braucējs (TP)(F1 kopš 2003. gada) |
| Tukšs | Nepiedalījās kvalifikācijā (NP) |
| Ievainots vai slims (Savainots) |
| Izslēgts (IZ) |
| Neieradās (NI) |
| Izstājās pirms sacīkstes (AT) |
| Sacīkstes atceltas (A) |

* Sacīkstes **treknrakstā** sāktas no pirmās starta pozīcijas.
* Sacīkstēs *slīprakstā* ir uzrādīts ātrākais apļa laiks.

| Gads | Komanda | Šasija | Dzinējs | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | Vieta | Punkti |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2001 | Sauber Petronas | Sauber C20 | Petronas 01A 3.0 V10 | AUS6 | MALIzst | BRAIzst | SMRIzst | ESP8 | AUT4 | MON10 | CAN4 | EUR10 | FRA7 | GBR5 | GERIzst | HUN7 | BELIzst | ITA7 | USAIzst | JPNIzst |  |  |  |  | 10. | 9 |
| 2002 | West McLaren Mercedes | McLaren MP4-17 | Mercedes FO 110M 3.0 V10 | *AUS*3 | MALIzst | BRA12 | SMRIzst | ESPIzst | AUTIzst | MONIzst | CAN4 | EUR3 | GBRIzst | FRA2 | GERIzst | HUN4 | BELIzst | ITAIzst | USA Izst | JPN3 |  |  |  |  | 6. | 24 |
| 2003 | West McLaren Mercedes | McLaren MP4-17D | Mercedes FO 110M/P 3.0 V10 | *AUS*3 | MAL1 | BRA2 | SMR2 | ESPIzst | AUT2 | *MON*2 | CAN6 | ***EUR***Izst | FRA4 | GBR3 | GERIzst | HUN2 | ITA4 | **USA**2 | JPN2 |  |  |  |  |  | **2.** | **91** |
| 2004 | West McLaren Mercedes | McLaren MP4-19 | Mercedes FO 110Q 3.0 V10 | AUSIzst | MALIzst | BHRIzst | SMR8 | ESP11 | MONIzst | EURIzst | CAN5 | USA6 |  |  |  |  |  |  |  |  |  |  |  |  | 7. | 45 |
| McLaren MP4-19B |  |  |  |  |  |  |  |  |  | FRA7 | **GBR**2 | *GER*Izst | HUNIzst | *BEL*1 | ITAIzst | CHN3 | JPN6 | BRA2 |  |  |  |
| 2005 | West McLaren Mercedes | McLaren MP4-20 | Mercedes FO 110R 3.0 V10 | AUS8 | *MAL*9 | BHR3 | **SMR**Izst | **ESP**1 | **MON**1 | EUR11 | *CAN*1 | USANS | *FRA*2 | *GBR*3 | ***GER***Izst | *HUN*1 | **TUR**1 | *ITA*4 | BEL1 | *BRA*2 | *JPN*1 | *CHN*2 |  |  | **2.** | **112** |
| 2006 | Team McLaren Mercedes | McLaren MP4-21 | Mercedes FO 108S 2.4V8 | BHR3 | MALIzst | *AUS*2 | SMR5 | EUR4 | ESP5 | MONIzst | GBR3 | *CAN* 3 | USAIzst | FRA5 | **GER**3 | **HUN**Izst | TURIzst | ***ITA***2 | CHNIzst | JPN5 | BRA5 |  |  |  | 5. | 65 |
| 2007 | Scuderia Ferrari Marlboro | Ferrari F2007 | Ferrari 056 2.4 V8 | ***AUS***1 | MAL3 | BHR3 | ESPIzst | MON8 | CAN5 | *USA*4 | FRA1 | *GBR*1 | **EUR**Izst | *HUN*2 | *TUR*2 | ITA3 | **BEL**1 | JPN3 | CHN1 | *BRA*1 |  |  |  |  | **1.** | **110** |
| 2008 | Scuderia Ferrari Marlboro | Ferrari F2008 | Ferrari 056 2.4 V8 | AUS8 | MAL1 | BHR2 | ***ESP***1 | *TUR*3 | *MON*9 | *CAN*Izst | ***FRA***2 | *GBR*4 | GER6 | *HUN*3 | EURIzst | *BEL*18 | *ITA*9 | *SIN*15 | JPN3 | CHN3 | BRA3 |  |  |  | **3.** | **75** |
| 2009 | Scuderia Ferrari Marlboro | Ferrari F60 | Ferrari 056 2.4 V8 | AUS15 | MAL14 | CHN10 | BHR6 | ESPIzst | MON3 | TUR9 | GBR8 | GERIzst | HUN2 | EUR3 | BEL1 | ITA3 | SIN10 | JPN4 | BRA6 | ABU12 |  |  |  |  | 6. | 48 |
| 2012 | Lotus F1 Team | Lotus E20 | Renault RS27-2012 V8 | AUS7 | *MAL*5 | CHN14 | BHR2 | ESP3 | MON9 | CAN8 | EUR2 | *GBR*5 | GER3 | HUN2 | BEL3 | ITA5 | SIN6 | JPN6 | KOR5 | IND7 | ABU1 | USA6 | BRA10 |  | **3.** | **207** |
| 2013 | Lotus F1 Team | Lotus E21 | Renault RS27-2013 2.4 V8 | *AUS*1 | MAL7 | CHN2 | BHR2 | ESP2 | MON10 | CAN9 | GBR5 | GER2 | HUN2 | BELIzst | ITA11 | SIN3 | KOR2 | JPN5 | *IND*7 | ABUIzst | USA | BRA |  |  | 5. | 183 |
| 2014 | Scuderia Ferrari | Ferrari F14 T | Ferrari 059/3 1.6 V6 t | AUS7 | MAL12 | BHR10 | CHN8 | ESP7 | *MON*12 | CAN10 | AUT10 | GBRIzst | GER11 | HUN6 | BEL4 | ITA9 | SIN8 | JPN12 | RUS9 | USA13 | BRA7 | ABU10 |  |  | 12. | 55 |
| 2015 | Scuderia Ferrari | Ferrari SF15-T | Ferrari 060 1.6 V6 t | AUSIzst | MAL4 | CHN4 | *BHR*2 | ESP5 | MON6 | *CAN*4 | AUTIzst | GBR8 | HUNIzst | BEL7 | ITA5 | SIN3 | JPN4 | RUS8 | USAIzst | MEXIzst | BRA4 | ABU3 |  |  | 4. | 150 |
| 2016 | Scuderia Ferrari | Ferrari SF16-H | Ferrari 061 1.6 V6 t | AUSIzst | BHR2 | CHN5 | RUS3 | ESP2 | MONIzst | CAN6 | EUR4 | AUT3 | GBR5 | *HUN*6 | GER6 | BEL9 | ITA4 | SIN4 | MAL4 | JPN5 | USAIzst | MEX6 | BRAIzst | ABU6 | 6. | 186 |
| 2017 | Scuderia Ferrari | Ferrari SF70H | Ferrari 062 1.6 V6 t | *AUS*4 | CHN5 | BHR4 | *RUS*3 | ESP Izst | **MON**2 | CAN 7 | AZE 14† | AUT5 | GBR3 | HUN2 | BEL4 | ITA5 | SINIzst | MALDNS | JPN5 | USA3 | MEX3 | BRA3 | ABU4 |  | 4. | 205 |
| 2018 | Scuderia Ferrari | Ferrari SF71H | Ferrari 063 1.6 V6 t | AUS3 | BHRIzst | CHN3 | AZE2 | ESPIzst | MON4 | CAN6 | FRA3 | *AUT*2 | GBR3 | GER3 | HUN3 | BELIzst | **ITA**2 | SIN5 | RUS4 | JPN5 | USA1 | MEX3 | BRA3 | ABUIzst | 3. | 251 |
| 2019 | Alfa Romeo Racing | Alfa Romeo Racing C38 | Ferrari 064 1.6 V6 t | AUS8 | BHR7 | CHN9 | AZE10 | ESP14 | MON17 | CAN15 | FRA7 | AUT9 | GBR8 | GER12 | HUN7 | BEL16 | ITA15 | SINIzst | RUS13 | JPN12 | MEXIzst | USA11 | BRA4 | ABU13 | 12. | 43 |
| 2020 | Alfa Romeo Racing Orlen | [Alfa Romeo Racing C39 | Ferrari 065 1.6 V6 t | AUTIzst | STY11 | HUN15 | GBR17 | 70A15 | ESP14 | BEL12 | ITA13 | TUS9 | RUS14 | EIF12 | POR11 | EMI9 | TUR15 | BHR15 | SHK14 | ABU12 |  |  |  |  | 16. | 4 |
|

\* Pašreizējā sezona.  

† Nefinišēja, bet ieskaitīts klasifikācijā, jo paveica vismaz 90% no distances

Piezīmes un atsauces
--------------------

1. ↑  «Tā kā presē sastopami vairāki slavenā somu autobraucēja vārda un uzvārda atveidojumi: Kimi Reikenens un Kimi Raikonens. Kurš no tiem ir pareizs?» (PDF). Latviešu valodas aģentūra. 2008. Skatīts: 2014. gada 25. jūnijā. Autobraucēja vārds un uzvārds somu valodā ir *Kimi Räikkönen*. Ievērojot somu īpašvārdu atveides noteikumus (*Dāņu, norvēģu, zviedru un somu īpašvārdu atveide latviešu valodā*. Rīga : Norden AB, 2003), mūsu alfabētā svešie burti *ä* un *ö* tiek atveidoti un izrunāti kā **e**. Tātad autobraucējs latviešu valodā pareizi būtu jādēvē **Kimi Reikenens**. Diemžēl praksē vairāk izplatījies neprecīzais uzvārda atveidojums *Kimi Raikonens*.
2. ↑  «Forumula1.net – Reikenens ir F1 vislabāk apmaksātais pilots». Arhivēts no oriģināla, laiks: 2010. gada 28. decembrī. Skatīts: 2012. gada 8. martā. (angliski)
3. ↑  Luke Smith. «Kimi Raikkonen to retire from Formula 1 at end of 2021 season». *Autosport*, 2021. gada 1. septembris. Skatīts: 2021. gada 1. septembris.
4. ↑  Kulta, Heikki. «Hyvää kannatti odottaa kauan». *Turun Sanomat* (somu). Arhivēts no oriģināla, laiks: 2013-08-05. Skatīts: 2007-10-21.
5. ↑  Tremayne, David. "Cool as Ice: Kimi Raikkonen". Formula One Magazine (official). 2003. gada decembris. 63.lpp.
6. 1 2  Tremayne, David. "Cool as Ice: Kimi Raikkonen". Formula One Magazine (official). 2003. gada decembris. 58.lpp
7. ↑  «Raikkonen the playboy king». BBC Sport. 2007-10-21. Skatīts: 2007-11-22.
8. ↑  «Raikkonen drops out championship hunt». F1live.com. 2008-10-13. Skatīts: 2008-10-14.
9. ↑  «Ferrari confirm capture of Alonso». BBC Sport. 2009-09-30. Skatīts: 2009-09-30.
10. ↑  «DRäikkönen pitää välivuodenn».[novecojusi saite]
11. ↑  «'It was one of the easiest races' - Raikkonen (angliski)». *ESPN F1*. ESPN EMEA Ltd. 17.03.2013. Skatīts: 18.03.2013..

Ārējās saites
-------------

* Vikikrātuvē par šo tēmu ir pieejami multivides faili. Skatīt: ***Kimi Reikenens***.
* *Brockhaus Enzyklopädie* raksts (vāciski)
* *Encyclopædia Universalis* raksts (franciski)
* *Munzüger Sport* profils (vāciski)
* *Driver Database* profils (angliski)
* *Motorsportstats* profils (angliski)
* *Racing-Reference driver* profils (angliski)
* *eWRC-results.com* profils (angliski)
* Oficiālā mājaslapa (angliski)

| Sporta tituli |
| --- |
| Priekštecis: **Valsts karogs: Spānija Fernando Alonso**  |  **Formula 1 pasaules čempions** 2007 | Pēctecis: **Valsts karogs: Apvienotā Karaliste Luiss Hamiltons**  |
| Apbalvojumi |
| Priekštecis: **Valsts karogs: Vācija Mihaels Šūmahers**  |  **Lorenco Bandīni balva** 2004 | Pēctecis: **Valsts karogs: Spānija Fernando Alonso**  |
| Priekštecis: **Valsts karogs: Apvienotā Karaliste Džensons Batons**  |  **"Autosport" gada autosportista balva** 2005 | Pēctecis: **Valsts karogs: Spānija Fernando Alonso**  |
| Priekštecis: **nav**  |  **DHL ātrākā apļa balva** 2007—2008 | Pēctecis: **Valsts karogs: Vācija Sebastiāns Fetels**  |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * s
* d
* l
Komandas un piloti, kas piedalās 2023. gada *Formula 1* sezonā |
| --- |
|  |
| 

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |  |  |  |
| --- | --- | --- | --- | --- |
| *Ferrari* | *Aston Martin-Mercedes* | *Haas-Ferrari* | *McLaren-Mercedes* | *Mercedes* |
|  |
| 
* 16. Leklērs
* 55. Sainss

 | 
* 14. Alonso
* 18. Strols

 | 
* 20. Magnusens
* 27. Hilkenbergs

 | 
* 4. Noriss
* 81. Piastri

 | 
* 44. Hamiltons
* 63. Rasels

 |

 |

 |
|  |
| 

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |  |  |  |
| --- | --- | --- | --- | --- |
| *Red Bull Racing-RBPT* | *Alpine-Renault* | *Alfa Romeo Racing-Ferrari* | *AlphaTauri-RBPT* | *Williams-Mercedes* |
|  |
| 
* 1. Verstapens
* 11. Peress

 | 
* 10. Gaslī
* 31. Okons

 | 
* 24. Džou
* 77. Botass

 | 
* 21. de Vrīss
* 22. Cunoda

 | 
* 2. Sārdžents
* 23. Albons

 |

 |

 |

 |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| * s
* d
* l
Valsts karogs: Apvienotā Karaliste Lotus F1 |
| --- |
|  |
| Personāls | 
Valsts karogs: Francija Ēriks Buljē
 |
|  |
| Piloti | 
Valsts karogs: Somija Kimi Reikenens · 
Valsts karogs: Francija Romēns Grožāns
 |
|  |
| Modeļi | 
E20 · 
E21
 |
|  |
| Saistītie raksti | 
Benetton Formula · 
Renault F1 · 
Toleman
 |

 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * s
* d
* l
Valsts karogs: Itālija *Scuderia Ferrari* |
| --- |
|  |
| Dibinātājs | 
Valsts karogs: Itālija Enco Ferrāri
 |
|  |
| Prezidents | 
Valsts karogs: Itālija Serhio Marčione
 |
|  |
| Personāls | 
Valsts karogs: Itālija Mauricio Arivabene · 
Valsts karogs: Itālija Džeimss Alisons · 
Valsts karogs: Itālija Simone Resta · 
Valsts karogs: Itālija Luka Baldiseri · 
Valsts karogs: Itālija Massimo Rivola · 
Valsts karogs: Itālija Lorenco Sassi
 |
|  |
| Bijušais personāls | 
Valsts karogs: Apvienotā Karaliste Džons Bārnards · 
Valsts karogs: Apvienotā Karaliste Ross Brons · 
Valsts karogs: Austrija Gustavs Brunners · 
Valsts karogs: Dienvidāfrika Rorijs Bīrns · 
Valsts karogs: Itālija Karlo Kiti · 
Valsts karogs: Itālija Džioakino Kolombo · 
Valsts karogs: Itālija Čezare Fiorio · 
Valsts karogs: Itālija Mauro Forgieri · 
Valsts karogs: Itālija Vitorio Jano · 
Valsts karogs: Itālija Aurelio Lampredi · 
Valsts karogs: Apvienotā Karaliste Hārvijs Postletveits · 
Valsts karogs: Francija Žils Simons · 
Valsts karogs: Francija Žans Tots
 |
|  |
| Piloti | 
Valsts karogs: Vācija Sebastiāns Fetels · 
Valsts karogs: Somija Kimi Reikenens · 
Valsts karogs: Spānija Pedro de la Rosa · 
Valsts karogs: Itālija Dāvids Rigoni · 
Valsts karogs: Spānija Marks Ženē 
 |
|  |
| Pasaules čempioni | 
Valsts karogs: Itālija Alberto Askari · 
Valsts karogs: Argentīna Huans Manuels Fanhio · 
Valsts karogs: Apvienotā Karaliste Maiks Hotorns · 
Valsts karogs: Amerikas Savienotās Valstis Fils Hilss · 
Valsts karogs: Apvienotā Karaliste Džons Sertīss · 
Valsts karogs: Dienvidāfrika Džodijs Šekters · 
Valsts karogs: Austrija Nikijs Lauda · 
Valsts karogs: Vācija Mihaels Šūmahers · 
Valsts karogs: Somija Kimi Reikenens
 |
|  |
| Modeļi | 
125 · 
275 · 
340 · 
375 · 
500 · 
553 · 
625 · 
555 · 
D50 · 
801 · 
412 · 
246 · 
256 · 
156 · 
158 · 
1512 · 
312 · 
312B · 
312T · 
126C · 
156/85 · 
F1/86 · 
F1/87 · 
640 · 
641 · 
642 · 
643 · 
F92A · 
F93A · 
412T · 
F310 · 
F300 · 
F399 · 
F1-2000 · 
F2001 · 
F2002 · 
F2003-GA · 
F2004 · 
F2005 · 
248 F1 · 
F2007 · 
F2008 · 
F60 · 
F10 · 
150° Italia · 
F2012 · 
F138
F14 T
SF15-T
 |
|  |
| Saistītie raksti | 
*Ferrari* · 
*Fiat*
 |

 |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| * s
* d
* l
*Formula 1* pasaules čempionu saraksts |
| --- |
|  |
| 

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|     | 

1950  Dž. Farina
1951  H.M. Fanhio
1952  A. Askari
1953  A. Askari
1954  H.M. Fanhio
1955  H.M. Fanhio
1956  H.M. Fanhio
1957  H.M. Fanhio
1958  M. Hotorns
1959  Dž. Brebems

 | 

1960  Dž. Brebems
1961  F. Hills
1962  G. Hills
1963  Dž. Klārks
1964  Dž. Sertīss
1965  Dž. Klārks
1966  Dž. Brebems
1967  D. Halms
1968  G. Hills
1969  Dž. Stjuarts

 | 

1970  J. Rints
1971  Dž. Stjuarts
1972  E. Fitipaldi
1973  Dž. Stjuarts
1974  E. Fitipaldi
1975  N. Lauda
1976  Dž. Hants
1977  N. Lauda
1978  M. Andreti
1979  Dž. Šekters

 | 

1980  A. Džonss
1981  N. Pikē
1982  K. Rosbergs
1983  N. Pikē
1984  N. Lauda
1985  A. Prosts
1986  A. Prosts
1987  N. Pikē
1988  A. Senna
1989  A. Prosts

 | 

1990  A. Senna
1991  A. Senna
1992  N. Mensels
1993  A. Prosts
1994  M. Šūmahers
1995  M. Šūmahers
1996  D. Hills
1997  Ž. Vilnēvs
1998  M. Hekinens
1999  M. Hekinens

 | 

2000  M. Šūmahers
2001  M. Šūmahers
2002  M. Šūmahers
2003  M. Šūmahers
2004  M. Šūmahers
2005  F. Alonso
2006  F. Alonso
2007  K. Reikenens
2008  L. Hamiltons
2009  Dž. Batons

 | 

2010  S. Fetels
2011  S. Fetels
2012  S. Fetels
2013  S. Fetels
2014  L. Hamiltons
2015  L. Hamiltons
2016  N. Rosbergs
2017  L. Hamiltons
2018  L. Hamiltons
2019  L. Hamiltons

 | 

2020  L. Hamiltons
2021  M. Verstapens

 |

 |

 |



|  |  |  |
| --- | --- | --- |
| 

|  |  |
| --- | --- |
| Autoritatīvā vadība | 
* WorldCat
* VIAF: 259754151
* LCCN: no2018147713
* ISNI: 0000 0004 4890 8085
* GND: 1173622411
* NDL: 01116046
* NKC: osa20181018295

 |

 |